text: Han får ikke lov til at holde 30-års fødselsdag i frihed
  07 januar 2016 kl. 19.26
  En 29-årig mand fra Kolding, som er udeblevet fra afsoning ved juletid, får ikke lov til at holde fødselsdag i frihed. En lygtepæl ved Aabenraa satte en stopper for den ide.
  - Han bliver overført til en ledig plads i et arrest hus i aften, og så må han fejre sin 30-års fødselsdag der, siger vagtchef Ole Aamann, Syd- og Sønderjyllands Politi, til TV SYD.
  Det hele begyndte på Kystvejen. En patrulje blev opmærksom  på en bil, som er meldt stjålet.  Mens betjentene slår nummeret op på deres computer i bilen, kører bilisten hurtigt fra stedet.
  Patruljen eftersætter- som det hedder i politisprog – med horn og lygter. Undervejs kører den 29-årig over for wrødt, og venstre om i en rundkørsel. Det er her det går galt, fordi den kommer en modkørende bil. Så køreturen ender i en lygtepæl.
  Den 29-årige bliver anholdt sammen med en 38-årig kvnde, som også er fra Kolding.
  Den 29-årig bedømmes til at være påvirket, han har ikke kørekort og han er som nævnt udeblevet fra afsoning. - Dertil kommer alle de færdselsforseelser, som han begik, noterer Ole Aamann.
  